**Amila Kahrović-Posavljak** (Sarajevo, 1984.), pisac.

Biografija
----------

Nakon završene Treće gimnazije upisala je studij književnosti naroda Bosne i Hercegovine i studij komparativne književnosti na Filozofskom fakultetu Univerziteta u Sarajevu, gdje je diplomirala, a na istom fakultetu 2014. godine stekla zvanje magistrice književno-historijskih znanosti.

Novinarska karijera
-------------------

Amila Kahrović-Posavljak, Stolac 2016.Radila je kao novinarka u sarajevskom dnevnom listu *Oslobođenje* i u političkom magazinu *BH Dani* (2013.) te kao kolumnistica na mostarskom portalu *Tačno.net*, kojeg uređuje Štefica Galić, a pisala je kolumne i za zagrebački portal *Autograf.hr*. Smatrana je prepoznatljivim novinarskim glasom. Novinarstvo je napustila tokom pisanja svog prvog romana da bi se potpuno posvetila književnosti.

Znanstvena bibliografija
------------------------

### **Radovi u recenziranim časopisima**

Objavila je više radova u recenziranim časopisima indeksiranima u relevantnim bazama podataka te se tamo ti radovi mogu i naći. Posebno se ističu poglavlja u znanstvenim knjigama "Figurationen des Ostens: Zwischen Literatur, Philosophie und Politik" u izdanju Frank&Time Verlaga () te u knjizi "Balkan Contextual Theology" u izdanju prestižnog Routledgea ().

Književna ostvarenja i nagrade
------------------------------

Dobitnica je nagrade ''Mak Dizdar'' za zbirku pjesama ''Koščice'' 2016. godine. Njen prvi roman *Smrtova djeca* objavljen je 2017. godine u Buybooku, a 2018. godine u Književnoj radionici Rašić (Beograd). Ocijenjen je jednim od najboljih poslijeratnih proznih ostvarenja, a prikaze i recenzije su dali najznačajniji književnici i javne ličnosti iz BiH i regiona: Kristina Ljevak, Almin Kaplan, Viktor Ivančić, Miljenko Jergović, Damir Ovčina, Azra Nezirić, Haris Ljevo, Elvis Ljajić, Marija Nenezić i drugi. Za *Smrtovu djecu* je 2018. godine dobila Excellence in Literature nagradu (SAD). Prikazi ovog romana objavljeni su u važnim regionalnim časopisima i književnim publikacijama: Život, Oslobođenje, Fragment, Komunalinks, Danas, Politika, Vreme...

Njen drugi roman *Izvedeni iz kičmi* objavljen je 2020. godine u izdanjima Buybooka (BiH) i Književne radionice Rašić (Srbija). Povodom ovog romana, Filip David je napisao:

> Njen prvi roman „Smrtova djeca" zasluženo je privukao pažnju čitalaca i kritike, najavljujući pojavu još jednog značajnog pisca u savremenoj književnosti Bosne i Herecegovine, pisca koji će biti prihvaćen i čitan i u drugim sredinama, na jezicima koje svi razumemo. Amila Kahrović-Posavljak uspešno dočarava probuđena osećanja dvoje mladih u njihovim ispovestima, razotkriva njihovu intimu, a uz sudbinsko prisustvo porodičnog i socijalnog okruženja u kojem žive i kreću se. To je svet utonuo u besprektivnost, sumornost, turoban, ograničen svet zatvoren i nedostupan za sve promene uvek spreman da surovo kazni one koji pokušavaju da iz njega izađu. „Izvedeni iz kičmi" je novo zaokruženo delo autora koji i  ovim romanom, ljubavnom pričom u ambijentu devastiranog poratnog Sarajeva, potvrđuje nesumnjivu darovitost i zasluženo, zapaženo mesto u savremenoj bosansko hercegovačkoj književnosti.
> 
> – Filip David

Njen treći roman *Škriptaji kože* objavljen je 2023. u Buybooku (Sarajevo). U recenziji Damir Ovčina je naveo: *Pišući o zlu i zločinu Amila je napisala živim načinom koji opet ne narušava ni uvjerljivost priče ni dostojanstvo ove mučenice nit karikira mučitelje. U njihov zločinački cinizam stao je sav zemaljski cinizam, taj pseći osjećaj svijeta i čovjeka. Neizrečene topografije a opet jasan u potezu od Grbavice preko Drine do Vogošće, ovaj tekst iscrtava jednu muku kao muku svih što su se dizali na hejslaveni pa ostali zatečeni i skoro nemoćni u vlastitim kućama. Tuđini u svome. Osuđeni bez presude zbog izmišljene historijske odgovornosti. Amila pišući o djevojci koja se odvaja od sebe nemajući kud, piše s osjećajem za stvarnost i istinitom žeđi za pravdom istinom i ljepotom. S potrebom bez koje nema nikakve potrebe pisati.*

Recenzentkinja Ida Hamidović je navela:

> Škriptajima kože, zvukovima od kojih je ovaj upečatljivi roman komponovan, tempom ubrzanog srčanog ritma koji prati čitaoca dok se užasnut pita smije li se nadati, i može li uopšte postojati sretan kraj, Kahrović Posavljak neosporno se utemeljuje kao jedan od najoriginalnijih književnih glasova na prostorima gdje govorimo različite jezike koje svi razumijemo, i što je najvažnije kao spisateljica koja ima nešto važno reći i koja zna kako to reći.
> 
> – 

Poezija joj je zastupljena u Anthology of young Bosnian poets  Arhivirano 2020-12-30 na Wayback Machine-u

Vidi još
--------

* *Tačno.net*
* *Oslobođenje*
* *BH Dani*

Izvori
------

1. ↑  Objavljeni tekstovi Amile Kahrović Posavljak na portalu Tačno.net
2. ↑  „Amila Kahrović-Posavljak dobitnica nagrade 'Excellence in Literature'". Sarajevo: *Oslobođenje*. 19. oktobra 2018. ISSN 2232-9986. Pristupljeno 20. oktobra 2018.
3. ↑  Ovčina: Amilina žena koja se rastala od sebe

Vanjske veze
------------

* *Tačno.net*
* strane.ba
* 
* Arhivirano 2018-09-18 na Wayback Machine-u
* 
* 
* 
* 
* 
* 
* 
* 
* Arhivirano 2020-10-08 na Wayback Machine-u
* 
* 
* 
* Ovčina: Amilina žena koja se rastala od sebe

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 15151351952052601641
* ISNI: 0000 0004 9709 4890
* GND: 1148580271
* NKC: js20221153206
* NSK: 000687932

 |